V.Propp d bab n tezrawin tullisanin imi d netta i d-yebnan taɣessa n wullis, imi mbeɛd tazrewt i yexdem ɣef waṭas n tmucuha n uɣref arusi, yufa xas ma timucuha-agi ttemcabint deg wacu i d-ttawint, mxallafent deg yiwudam maca taɣessa amek bnant d yiwet, imi ad dnaf kra n twuriwin ttuɛawdent-d deg waṭas n tikkal, dɣa yufa-d belli ullis yebna ɣef 31 n twuriwin, yal yiwet yefka-as isem. Ma d A.J.Greimas yeḍfer leqdic-agi n V.Propp, acu kan ibeddel deg-s imi netta yufa-d kan sḍis imsagen, d nutni i yettgen tigawin.